
הנדון: בקשה לאישור רכישת הרחבה למערכת Change Healthcare
                                           לניהול חדרי צנתורים ביחידת הצנתורים


אנו מבקשים אישור לביצוע רכישה של הרחבה למערכת המודינמית Change Healthcare   המשמשת כיום ביחידת הצנתורים שלנו, וזאת לצורך הקמת חדר הצנתורים השני בבית החולים. 

מערכת Change Healthcare   לניהול חדרי צנתורים משמשת את ביה"ח מעל 20 שנה לצורך ניהול המידע הדימותי, הקליני והתפעולי השוטף של יחידת הצנתורים.
המערכת מסייעת למצנתר במהלך הצנתור ומאפשרת תיעוד של מהלך הפעולות, ניהול נתונים קליניים קריטיים, ניהול מלאי ואמצעים מושתלים והפקת דוחות חיוניים. יכולות אלו תורמות באופן ישיר לשמירה על רציפות המידע הרפואי ותמיכה בתהליכי העבודה המורכבים ביחידה.
לאורך שנים הושקעו משאבים ניכרים בחיבור והתממשקות למערכות המידע המרכזיות של בית החולים כגון: מערכת הנמ"ר, מערכת מזור, מערכת קמיליון, מערכת COVIEW, מערכות דוחות וכו'. ממשקים אלו מייעלים את עבודת הרכש, מאפשרים דיווחים שוטפים למשרד הבריאות ולהנהלת ביה"ח, ומאפשרים שידור מידע למערכות הקליניות. 

לאור הקמת חדר הצנתורים השני, אנו רואים חשיבות עליונה בהרחבת המערכת הקיימת. הרחבה זו תבטיח שמירה על אחידות תפעולית מלאה בין שני חדרי הצנתורים, רציפות מובטחת של המידע הקליני, סטנדרטיזציה אחידה של תהליכי העבודה בכל היחידה והפחתה משמעותית של סיכונים פוטנציאליים הנובעים מהפעלת מערכות מידע שונות ולא תואמות באותה יחידה.
כמו כן, הרחבה זו תמנע את הצורך בפיתוח ממשקים רבים מול ספקים שונים. אחידות זו תתרום לעמידה בדרישות רגולטוריות ותקני איכות מחמירים. 

עבודה של הצוות הרפואי בשני חדרי צנתור סמוכים, במערכות קליניות ואדמיניסטרטיביות שונות מהווה עפ"י ניסיוננו   סיכון ממשי לטעויות מדיקלגליות ופגיעה במטופלים. 

